cyanic-selkie/wikianc huggingface dataset:
Avots (Engrs)
Avots (fr) ir franču neoklasicisma gleznotāja Žana Ogista Dominika Engra eļļas krāsas glezna. Gleznu viņš iesāka 1820. gadā Florencē, bet pabeidza to tikai 1856. gadā Parīzē. Kad Engrs pabeidza darbu pie "Avota", viņš bija 76 gadus vecs, jau slavens un École des Beaux-Arts prezidents. Aktā redzamās sievietes poza var tikt salīdzināta ar citu viņa darbu, Venus Anadyomene (1848) un ir Knidas Afrodītes jeb Venus Pudica attēlojums. Divi no Engra audzēkņiem, gleznotāji Pols Balzē un Aleksandrs Degofs, palīdzēja fona un ūdens trauka gleznošanā.
Apraksts
Gleznā attēlota klinšu spraugā stāvoša kaila sieviete, kura tur rokās krūku, no kuras plūst ūdens. Viņa attēlo ūdens avotu, kas klasiskajā literatūrā ir svēts mūzām un poētiskas iedvesmas avots. Viņa stāv starp diviem ziediem, ko var "ievainot vīrieši, kas vēlas tos noplūkt" un viņu ierāmē efeja, Dionīsa, nekārtību, atjaunošanās un ekstāzes dieva, augs. Ūdens, ko viņa lej, atdala viņu no skatītāja, straumei atzīmējot robežas, kuru šķērsošana ir simboliski nozīmīga.
Tēma
Mākslas vēsturnieki Frānsisa Faula un Ričards Tomsons norāda, ka gleznā pastāv "simboliska sievietes un dabas vienotība", ziedošajiem augiem un ūdenim kalpojot kā fonam, ko Engrs piepilda ar sievietes "sekundārajiem atribūtiem".
Kritiķu atsauksmes
Pirmā izstāde, kurā parādījās "Avots", notika 1856. gadā, gadu pēc tās pabeigšanas. Glezna saņēma labas atsauksmes. Tangijs Dišatels gleznu 1857. gadā iegādājās par 25 000 frankiem. 1878. gadā gleznu iegādājās valsts un nodeva to Luvras muzejam. 1986. gadā to pārvietoja uz Orsē muzeju. Glezna bieži piedalījusies izstādēs un plaši publicēta.
Holdeins Makfols grāmatā "Glezniecības vēsture: Franču ģēniji" apraksta "Avotu" kā Engra "izcilāko aktu, ar kuru viņš ir galvenokārt pazīstams". Kenets Klārks savā grāmatā "Sievišķais skaistums" novērojis, ka "Avots" ticis aprakstīts kā "skaistākā figūra franču glezniecībā". Valters Frīdlenders grāmatā "Davids līdz Delakruā" atsaucies uz "Avotu" vienkārši kā slavenāko Engra gleznu.
Gleznas modele bija Engra mājas pārvaldnieka meita. Savā romānā Confessions of a Young Man īru rakstnieks Džordžs Mūrs rakstīja, saistībā ar mākslas darbu morāli, "man nerūp, ka Engra "Avota" cena bija kādas sešpadsmitgadīgas kalpones tikums. Tas, ka modele nomira no dzeršanas un slimībām slimnīcā nav nekas, salīdzinot ar to, ka tika radīts "Avots", izsmalcināts nevainīguma sapnis."
Kalcija kanālu blokatori
Kalcija kanālu blokatori (arī kalcija antagonisti vai lēno kalcija kanālu blokatori, KKB) ir ārstniecisko preparātu grupa, kuri saistās ar L tipa kanāliem un kavē kalcija jonu ieplūšanu šūnās. Šos preparātus lieto dažādu slimību ārstēšanā, piemēram, tādu, kā arteriālā hipertensija, koronārs sirds sindroms, sirds ritma traucējumi, kreisā kambara distoliskā disfunkcija, Reino sindroms, barības vada spazma, kā arī smadzeņu asinsrites un bipolāro traucējumu terapijā.
Klasifikācija
Kalcija kanālu blokatoru grupā ietilpst preparāti, kas atšķiras pēc ķīmiskām īpašībām, un arī pēc savas farmakokinētikas un farmakodinamikas. Pēc ķīmiskās struktūras šos preparātus iedala dihidropiridīnu, benztiazepīnu un fenilalkilamīnu atvasinājumos. KKB iedala arī trijās paaudzēs: I. paaudze (raksturojas ar parasti īsu T1/2 (pusizvades periodu) — 3-12 stundas), II. paaudze (preparāti ar garu T1/2), III. paaudze (preparāti ar ļoti garu T1/2).
II. un III. paaudzes kalcija kanālu blokatoriem raksturīgs mazāk izteikts inotropais efekts, augsta selektivitāte attiecībā uz koronāriem un cerebrāliem asinsvadiem.
Darbības mehānisms
KKB kavē kalcija ieplūšanu caur potenciālatkarīgo L tipa (lēni inaktivējamo) kalcija kanāla α1-subvienību. Šie kanāli lokalizējas uz kardiomiocītu, sinusa un atrioventrikulārā mezgla šūnu citoplazmatiskās membrānas, gludās un šķērssvītrotās muskulatūras šūnu citoplazmatiskās membrānas. Kalcija kanālus veido galvenā lielā α1-subvienība, un vairākas smalkākas — α2, β, γ, δ. Katra α1-subvienība sastāv no četriem homoloģiskiem domēniem (I, II, III un IV), katrs domēns savukārt sastāv no sešiem transmembrāniem segmentiem (S1-S6). KKB mijiedarbojas ar L tipa kanāla α1-subvienību.
Miokarda kalcija kanālu blokāde ar fenilalkilamīna atvasinājumiem noved pie fosfātu saišu enerģijas patēriņa samazināšanās sirds mehāniskajai darbībai un kavē miokarda saraušanos — tas ir negatīvs inotropais efekts. Sinusa un AV mezgla blokāde ar fenilalkilamīna atvasinājumiem izraisa sirds ritma noteicējšūnu aktivitātes kavēšanu — negatīvu batmotropo efektu, kā arī kavē AV mezgla vadīšanu — tas ir negatīvs dromotropais efekts. Benzotiazepīnu darbība ir līdzīga fenilalkilamīnu darbībai — izraisa inotropo, batmotropo un dromotropo efektu.
Visi KKB bloķē asinsvadu gludās muskulatūras L tipa kanālus un traucē vieglo miozīna ķēžu fosforilēšanu un izraisa vazodilatāciju (asinsvadu paplašināšanos).
Rūķīši
Rūķīši ir vasarnīcu ciems Salaspils novada Salaspils pagastā. Atrodas pagasta ziemeļaustrumos 9,4 km no pagasta un novada centra Salaspils un 16,6 km no Rīgas.
Apdzīvotā vieta atrodas nomaļus no valsts autoceļiem.
Nūsuakas pussala
Nūsuakas pussala (dk, kl) ir kalnaina pussala Grenlandes rietumos Bafina jūrā. Tā atdala Ūmannakas fjordu ziemeļos no Disko līča ar Disko salu dienvidos. Arheoloģiskie atradumi Kilakitsokas apmetnē liecina, ka paleoeskimosi dzīvojuši pussalā jau 25. gadsimtā p.m.ē. 1952. gadā pussalā tika atklāta Inoceramus ģints gliemenes fosilija, kuras čaulas diametrs ir 187 centimetri.
Mihaels Mats
Mihaels Mats (de; dzimis ) ir austriešu kalnu slēpotājs, specializējas slaloma disciplīnā.
Pasaules kausa sacensībās debitēja 2013. gada novembrī. Pirmo reizi vietu uz goda pjedestāla izcīnīja Levi, Somijā, ieņemot 2. vietu slalomā. Pirmo uzvaru PK posmos izcīnīja Slovēnijā. Phjončhanā izcīnīja bronzas medaļu slalomā un sudrabu komandu sacensībās.
Viņa brālis Mario Mats arī nodarbojās ar kalnu slēpošanu, kļuva par olimpisko čempionu slalomā. Otrs brālis Andreass Mats ir bijis frīstaila slēpotājs, sudraba medaļas ieguvējs frīstaila krosā.
Krasnoarmejska
Krasnoarmejska var būt:
Svētes ūdenskrātuve
Svētes ūdenskrātuve(Vietējie iedzīvotāji šo viet sauc par Uzplūdumu) ir caurteces mākslīga ūdenskrātuve Ventspils novada Ugāles pagasta ziemeļrietumu daļā. Svētes ūdenskrātuvi 1940. gada pavasarī sāka būvēt Ugāles virsmežniecības departaments, koku pludināšanai uz Ventspili. Svētes ūdenskrātuve radīta noslēdzot Svētes upītes gravu ar 173 m garu un 6 m augstu zemes dambi, kas izveidots no 6110 kub.m. liela smilts grants bēruma ar māla kodolu vidū. Filtrācijas ūdeņu samazināšanai māla kodolā iedzīta 86,4 m gara rievsiena. Neizmantoto ūdeņu nolaišanai dambī iebūvēta 20 m gara noslēdzama caurteka ar 80 cm caurmēru. Svētes ūdenskrātuves maksimālā platība ir 60 ha, bet 45 ha pie normāla līmeņa. Svētes ūdenskrātuves būvdarbi nobeigti pilnīgi 1943. gada vasarā.
Dibens - celmains, dūņu maz, vietām - dūņains. Krasti - slīpi un stāvi. Dambja šķērsprofila virspaltums 2,5 m, iekšējais nogāzes slīpums 2:1, ārējais 1:1,5.
Makrofīti - niedres, kalmes, meldri, glīvenes.
Ezerā dzīvo līdakas, raudas, asari, karpas un līņi.
Saite uz ārējo lapu
|issue:/p_001_medz1944n06|article:DIVL37|query:kan%C4%81li%20Ug%C4%81l%C4%93%20Ug%C4%81les|issueType:P Meža Dzīve, Nr.6 (01.06.1944)
Hitridiomikotas
Hitridiomikotas (la) ir sēņu valsts (Fungi) nodalījums. Apvieno sevī virs 120 ģintīm un ap 1000 sugām. Micēlijs vāji attīstīts. Talloma pamatmasu veido t.s. plazmodijs, no kura izaug rizoīdās hifas. Primitīvākās formas ir vispār bez micēlija, un to ķermeni veģetatīvā stāvoklī veido viena šūna, kas reizēm ir bez stingra šūnapvalka. Šūnapvalks pamatā sastāv no hitīna-glukāna, līdzīgi augstākajām sēnēm.
Hitridiomikotu haploīdās zoosporas ir ar vienu viciņu, kas, kustoties, ir vērsta atpakaļ un var gan nepastarpināti dot jauna haploīdā organisma sākumu, gan arī saplūst cita ar citu un pēc tam veidot diploīdo organismu, kas veido jaunas haploīdās zoosporas (Chytridiales rinda). Virknei sugu dzimumprocess ir hologāmijas veidā (veselu organismu saplūšana) vai arī veidojas gametas, kas atšķiras no zoosporām. Lielākoties nodalījuma pārstāvji ir haplonti, taču ir sastopama arī kodolu fāzu maiņa.
Tā kā hitridiomikotu dzīves ciklā ir viciņu zoosporas, 1980. gadu beigās un 1990. gados daudzi pētnieki izslēdza hitridiomikotas no sēņu valsts un attiecināja uz sēņveidīgajām hromistām. Apmēram tajā pašā laikā (1991—1996) parādījās dati par mitohondriju ultrastruktūru, šūnapvalku ķīmisko sastāvu un šo organismu molekulāri filoģenētiskās analīzes, kas norādīja, ka tās tomēr vajadzīgs pieskaitīt īstajām sēnēm.
Petrovščina
Petrovščina ir ciems Indras pagastā, Krāslavas novadā. Atrodas 302 km attālumā no Rīgas.
Autobusu satiksme Tallinā
Autobusu satiksme Tallinā ir viens no sabiedriskā transporta veidiem Igaunijas galvaspilsētā, kas nodrošina pasažieru pārvadāšanu Tallinas pilsētas robežās. Pārvadājumus ar autobusiem veic pašvaldības uzņēmums "Tallinna Linnatranspordi AS". Visus maršrutus apkalpo viens autobusu parks.
Tallinā ir 72 autobusu līnijas (2020. gads).
Godprātīga lietošana
Godprātīga lietošana (en) ir tiesiska doktrīna Amerikas Savienotajās Valstīs, kur apskatīti izņēmumi un to ierobežojumi radošiem darbiem. Šīs doktrīnas ietvaros ir pieļaujama ar autortiesībām aizsargāto materiālu brīva izmantošana, ievērojot noteiktus nosacījumus.
Autobusu satiksme Tallinā
Autobusu maršruti
2020. gada februārī Tallinā eksistēja šādi autobusu maršruti:
Grišina
Grišina var būt:
1364. gads
1364. gads bija parastais gads, kas pēc Jūlija kalendārā sākās pirmdienā.
Krasnodaras ūdenskrātuve
Platība — 420 km², tilpums — no 2,0 km³ līdz 3,1 km³ (regulēts, ūdens līmenis svārstās 8 m). Garums — 40 km, platums — līdz 15 km. Lielākais dziļums ir 18 m.
Estevans Kanals
Estevans Kanals (es;, Čiklajo — , Varēze) bija Peru un Itālijas starptautiskais lielmeistars šahā (1977).
Biogrāfija
FIDE Kanalam 1950. gadā kā vienam no pirmajiem piešķīra starptautiskā meistara (IM) nosaukumu, bet 1977. gadā - starptautiskā lielmeistara (GM) goda nosaukumu par iepriekšējo gadu sasniegumiem.
Atstājis nozīmīgu ieguldījumu šaha atklātņu teorijā. Kanala vārdā ir nosaukti varianti sicīliešu aizsardzībā (1. e4 c5 2. Zf3 d6 3. Lb5+) un itāļu atklātnē (1. e4 e5 2. Zf3 Zc6 3. Lc4 Lc5 4. d3 Zf6 5. Zc3 d6 6. Lg5).
Pokrovska (Ukraina)
Pokrovska ir apgabala pakļautības pilsēta Ukrainas austrumos Doneckas apgabalā. Izvietojusies apgabala rietumos Hrišinkas upes krastos, Pokrovskas rajona centrs. Pilsētas municipalitātei pakļauta Rodinskes pilsēta un Ševčenko pilsētciemats (kopā 77 248 iedzīvotājs (2013) ).
Kolektivizācija PSRS
Kolektivizācija PSRS bija Josifa Staļina režīma īstenots process, kas sākot ar 1928. gadu likvidēja privātīpašumu lauksaimniecībā, spiežot zemniekus ar savu zemi, lopiem, inventāru un darbu apvienoties kolektīvās saimniecībās - kolhozos, kuru saražoto produkciju valsts iepirka par mākslīgi pazeminātām cenām. Kolektivizācija bija viena no 1. piecgades plāna sastāvdaļām. Komunistiskās ideoloģijas ietekmētie PSRS vadoņi uzskatīja, ka pāreja no privātās uz kolektīvo zemes apstrādi cels ražīgumu un nodrošinās valsti ar patēriņam un eksportam nepieciešamo pārtiku, kas ļaus īstenot Staļina uzsākto industrializācijas programmu. Kolektivizācija izvērtās zemnieku genocīdā, kura laikā mira no 6 līdz 13 miljoniem PSRS pilsoņu. Latvijā kolhozus sāka veidot jau 1941. gadā, bet ar pilnu spēku kolektivizācija sākās pēc Otrā pasaules kara. Lai veicinātu kolhozu dibināšanu, padomju okupācijas vara Latvijā īstenoja 1949. gada marta deportācijas.
Pokrovska (Ukraina)
Apdzīvotā vieta dibināta 1875. gadā kā ciemats pie Grišinas dzelzceļa stacijas. 1881. gadā te uzbūvēts tvaika lokomotīvju depo. 19. gadsimta beigās ciematā sāka attīstīties kalnrūpniecība. 1934. gadā tas pārdēvēts par Postiševu (Постишеве) par godu padomju valstsvīram Pāvelam Postiševam. 1938. gadā Grišinai piešķirtas pilsētas tiesības un tā pārdēvēta par Krasnoarmejsku (Красноармійськ) par godu Sarkanajai armijai. Mūsdienās akmeņogļu ieguves un būvmateriālu rūpniecības centrs. 2016. gadā pārdēvēta tagadējā vārdā.
Sēržu valks
Sēržu valks (arī Sēršu valks) ir Abavas labā krasta pieteka Ventspils novadā.
Izteka - no Pluču tīreļa. Tek rietumu-dienvidrietumu virzienā. Ietek Abavā uz dienvidrietumiem no Pluču tīreļa.
Upi nešķērso valsts autoceļi, tās krastos neatrodas lielākas apdzīvotās vietas.
Luijs XVII
Luijs XVII (fr); dzimis, miris ) bija Francijas karaļa Luija XVI un karalienes Marijas Antuanetes dēls.
Pēc vecāku sodīšanas ar nāvi Franču revolūcijas laikā 1791. gadā līdz savai nāvei no slimības desmit gadu vecumā ieslodzījumā 1795. gadā franču monarhistu uzlūkots kā leģitīms Francijas karalis. Reāli nekad nav valdījis.
Maskavas Lielais teātris
Neoklasicisma stilā celtā teātra galvenā ēka laika gaitā vairākas reizes tikusi pārbūvēta un renovēta. Attēlots uz 100 rubļu banknotes.
Pats Lielā teātra uzņēmums tika dibināts. Sākotnēji izrādes tika aizvadītas privātmājā, tomēr vēlāk tika iegādāts Petrova teātris. Mūsdienās Lielā teātra baleta un operas trupa ir vienas no savas jomas vecākajām un slavenākajām trupām pasaulē. Ar vairāk nekā 200 dejotājiem šī ir lielākā baleta trupa pasaulē. Lielā teātra paspārnē darbojas arī viena no pasaulē prestižākajām baleta skolām pasaulē — Lielā baleta akadēmija.
Dainis Krieviņš
Dainis Krieviņš (1967) ir latviešu ārsts angioķirurgs, Latvijas Universitātes (LU) profesors. Latvijas Zinātņu akadēmijas īstenais loceklis (2022).
Dzīves gājums
Dzimis 1967. gada 28. jūnijā Cēsīs. Mācījās Cēsu 1. vidusskolā (1975–1986), studēja Latvijas Medicīnas akadēmijas (AML) Ārstniecības fakultātē (1986–1993). Pēc studiju beigām bija rezidentūrā ķirurģijā (1993–1995) un asinsvadu ķirurģijā (1995–1998) Latvijas Medicīnas akadēmijas P. Stradiņa klīniskajā slimnīcā. Papildinājās Sandjego (1995) un Stenforda Universitātes Medicīnas skolā ASV (1996-1997, 1997-2000). 1998. gadā aizstāvēja promocijas darbu "Aortas stentu-protēžu eksperimentālais modelis" un ieguva Dr.med. grādu.
No 1998. gada strādā par angioķirurgu Paula Stradiņa klīniskajā universitātes slimnīcā (PSKUS). Līdztekus ir PSKUS Mācību un zinātnes direktors (2006) un LU Medicīnas fakultātes privātdocents (2003), asociētais profesors (2005), profesors (2011).
Viļņas skolas slaktiņš
Viļņas skolas slaktiņš bija apšaude skolā, kas notika 1925. gada 6. maijā Joahima Lelevela vidusskolā Viļņā, Polijā. Noslēguma eksāmenu laikā aptuveni 11.00 no rīta vismaz divi 8. klases skolnieki Staņislavs Lavrinovičs un Janušs Obrapaļskis uzbruka eksaminētāju komisijai ar revolveriem un rokas granātām, nogalinot vismaz vienu skolotāju, vairākus skolasbiedrus un paši sevi.
Marisa Millere
Marisa Lī Millere (en; dzimusi Berteta (Bertetta) ) ir amerikāņu modele, kas vislabāk pazīstama ar fotografēšanos Sports Illustrated Swimsuit Issue un darbību Victoria's Secret. 2007. gadā viņa kļuva par Victoria's Secret Angel. M. Millere bija uz Sports Illustrated Swimsuit Issue 2008. gada izdevuma vāka, tas bija līdz tam pārdotākais izdevums.
Kreicika gambīts
Kreicika gambīts ir šaha atklātne, kas sākas ar gājieniem: '''1. d2-d4 f7-f5 2. g2-g4'''.
Vēsture
Gambītu ierosinājis austriešu šahists Jozefs Kreiciks.
Stratēģiskā ideja
Baltie cenšas vājināt melno iedarbību uz centra lauciņiem.
Galvenie varianti
Pēc gājieniem:
Kuzina
Kuzina var būt:
Magnija sulfāts
Magnija sulfāts (MgSO4) ir sērskābes magnija sāls. Tīrs magnija sulfāts ir bezkrāsaina, higroskopiska, kristāliska viela bez smaržas. Labi šķīst ūdenī, nešķīst acetonā, nedaudz šķīst spirtā, ēterī, glicerīnā. Veido dažāda sastāva vairāk vai mazāk stabilus kristālhidrātus ar 1, 2, 3, 4, 5, 6, 7 un pat 12 ūdens molekulām. Vēsturiski tiek saukts par Epsomas sāli vai angļu sāli, jo 17. gadsimta beigās atklāts avotu ūdeņos Epsomas pilsētas tuvumā Anglijā, Sarejas grāfistē (Nēmiass Grjū). Magnija sulfātu sauc arī par rūgto sāli tā garšas dēļ. Dažreiz tiek nepareizi dēvēts par magnēzija sulfātu.
Atrašanās dabā
Magnija sulfāta monohidrāts atrodams dabā minerāla kizerīta veidā. Dabisko magnija sulfāta heptahidrātu MgSO4 · 7H2O sauc par epsomītu. Pazīstami daudzi minerāli, kas magnija sulfātu satur dubultsāļu formā (kainīts, leonīts, langbeinīts, polihalīts u.c.). Diezgan daudz magnija sulfāta izšķīdušā veidā atrodas jūras ūdenī (ap 0,18%). Daži minerālūdeņi satur ievērojamus daudzumus magnija sulfāta; tādiem ūdeņiem raksturīga rūgtena garša.
Iegūšana
Magnija sulfātu var iegūt, sērskābei reaģējot ar magnija oksīdu, hidroksīdu vai karbonātu:
To var iegūt arī piemērotās apmaiņas reakcijās: Bezūdens magnija sulfātu iegūst, izkarsējot magnija sulfāta kristālhidrātus.
Magnija sulfāts rūpniecībā ir lieltonnāžas produkts, ko iegūst no jūras ūdens un tādiem minerāliem kā kizerīts vai karnalīts.
Īpašības
Lielā karstumā (ap 1200 °C) magnija sulfāts sadalās:
Ar koncentrētu sērskābi veido magnija hidrogēnsulfātu: Karsējot līdz 800 °C, reaģē ar sērūdeņradi, silīcija dioksīdu, oglekli:
Karsējot ar oglekli virs 800 °C, rodas magnija sulfīds:
Izmantošana
Medicīnā magnija sulfātu iekšķīgi lieto par caurejas līdzekli, jo tas zarnās rada paaugstinātu osmotisko spiedienu. Lielās devās (līdz 20 g) kopā ar līdz 500 ml ūdens to lieto akūtu aizcietējumu un saindēšanos ārstēšanai, kā arī lenteņu izdzīšanai un zarnu iztīrīšanai pirms dažādiem izmeklējumiem. Mazākās devās magnija sulfātam ir žultsdzinējefekts. No gremošanas trakta magnija sulfāts asinīs uzsūcas ļoti lēni. Ievadot magnija sulfāta šķīdumu muskulī vai vēnā, tam ir centrālo nervu sistēmu nomācoša iedarbība. Lielākās devās ievadot asinīs, magnija sulfāts rada iemidzinošu un pat narkotisku efektu. 1906. gadā tas pirmo reizi izmēģināts cilvēka narkozei, tomēr praksē netiek lietots, jo ir viegli pārdozējams. Pārdozējot rodas hipermagniēmija — slāpes, hipotensija, miegainība, elpošanas nomākšana un citi simptomi. Stipras hipermagniēmijas gadījumā iespējama koma un pat sirds apstāšanās. Pārdozējot magnija sulfātu, vēnā jāievada kalcija hlorīda vai kalcija glikonāta šķīdums. Magnija sulfāta injekcijas lieto arī kā pretkrampju līdzekli un asinsspiedienu pazeminošu līdzekli. Tās izmanto hipertonijas, nefropātijas, grūtniecības toksikozes ārstēšanā.
Magnija sulfāts ietilpst dažu cementa veidu sastāvā, to lieto par piedevu autoceļu un aerodromu pārklājumiem, par pildvielu papīra rūpniecībā. Ar magnija sulfātu piesūcina dažādus materiālus, lai paaugstinātu to ugunsizturību. Plaši izmanto tekstilrūpniecībā par materiālu pildvielu, kodni krāsošanai, balinātāju komponentu. Lieto arī par magniju un sēru saturošu minerālmēslojumu.
Bezūdens magnija sulfātu ķīmijas laboratorijās izmanto šķīdinātāju žāvēšanai.
Magnija sulfātam ir arī E vielas numurs E518, bet to nemēdz izmantot.
Josa Sudarso sala
Josa Sudarso sala (id) ir sala Indonēzijā. Administratīvi ietilpst Dienvidpapuas provinces Meraukes apriņķī. Lielākā apdzīvotā vieta ir Kimaamas ciems salas austrumu krastā. Nīderlandes administrācijas laikā dēvēta par Frederika Hendrika salu (Frederik Hendrikeiland), bet pēc nonākšanas Indonēzijas kontrolē 1963. gadā pārdēvēta par godu indonēziešu kara flotes virsniekam Josam Sudarso, kurš gāja bojā kaujās par Jaungvineju. Bieži dēvēta arī vietējo valodu nosaukumos Doloka (Pulau Dolok), Kolepoma (Pulau Kolepom) vai Kimaama (Pulau Kimaam).
Ģeogrāfija
Sala izvietojusies Indonēzijas austrumdaļā Arafuru jūrā pie Jaungvinejas dienvidrietumu krasta. Ap 2,5 km platais Muli šaurums to šķir no Jaungvinejas krasta austrumos un Komolonas salas dienvidaustrumos. Sala zema, augstākais punkts 10 m vjl. Salā valda tropiskais klimats. Ainavā dominē tropiskie lietusmeži. Salas rietumu daļu aizņem Dolokas salas dabas rezervāts.
Dinamo stadions
Dinamo stadions var būt:
Petuniški
Petuniški ir ciems Vaboles pagastā, Augšdaugavas novadā. Atrodas 218 km attālumā no Rīgas.
Ciema apkārtnē atrodas Krivānu vecticībnieku lūgšanu nams, Krivānu ezers.
Tretjakova galerija
Tretjakova galerija (ru) ir mākslas galerija Maskavā, Krievijā. Viena no plašākajām krievu mākslas kolekcijām pasaulē.
Galeriju 1856. gadā dibinājis tirgotājs Pāvels Tretjakovs, viņš kolekcijas izveidei iegādājās dažādu krievu mākslinieku darbus. 1892. gadā kolekcijā kopumā bija ap 2000 darbiem (1362 gleznas, 526 zīmējumi, 9 skulptūras). Mūsdienās galerijas kolekcijā ir vairāk nekā 130 tūkstoši vienību.
Galvenā galerijas ēka Lavrušinskas ielā bija Tretjakovu māja. Galvenās fasādes projekta autors ir Viktors Vasņecovs, celtniecība ilga no 1902. līdz 1904. gadam. 20. gadsimtā galerija paplašinājās līdz vairākām blakus esošām ēkām. Pašreizējā galerijas vadītāja ir Irina Ļebedeva.
2011. gadā galerijas apmeklētāju skaits sasniedza 1,34 miljonus, tas bija trešais apmeklētākais mākslas muzejs Krievijā un 34. — pasaulē.
Salenieki (Salaspils pagasts)
Salenieki ir ciems Salaspils novada Salaspils pagastā. Atrodas pagasta austrumos 16,2 km no pagasta un novada centra Salaspils un 33,4 km no Rīgas.
Apdzīvotā vieta atrodas netālu no autoceļa P5 (Ulbroka–Ogre), Mazās Juglas krastā.
Pīters Pens (1953. gada filma)
"Pīters Pens" (en) ir 1953. gada ASV animācijas piedzīvojumu filma, kas balstīta uz Džeimsa Metjū Berija grāmatu "Pīters un Vendija". Filmas režisori ir Klaids Džeronīmi, Hamiltons Lasks un Vilreds Džeksons. Galvenos tēlus angļu valodā ierunājuši Bobijs Driskols, Ketrīna Bomonta, Hanss Konrīds, Pols Kolinss un Tomijs Lasks.
Sižets
Džordžs un Mērija Dārlingi pošas uz balli, kamēr viņu bērni Vendija, Džons un Maikls pošas gulētiešanai. Kamēr Dārlingi atrodas ballē, viņu bērnus apciemo Pīters Pens, par kuru Vendija saviem brāļiem bija stāstījusi pasakas. Pīters trijotni aizved uz Nekurnekadzemi, kur viņiem priekšā ir dažādi piedzīvojumi, tajā skaitā tikšanās ar Kapteini Āķi, kurš vēlas Pīteram atriebties par savas kreisās rokas zaudēšanu.
Anrī Tozēns
Anrī Aleksis Tozēns (fr; dzimis, miris ) bija franču vieglatlēts, olimpiskās sudraba medaļas ieguvējs 1900. gada vasaras olimpiskajās spēlēs vieglatlētikā.
1900. gada vasaras olimpiskajās spēlēs Tozēns startēja divās barjerskriešanas disciplīnās, no kurām vienā izcīnīja sudraba medaļu. Šo medaļu viņš izcīnīja 400 metru barjerskrējienā ar rezultātu 58.3 sekundes, piekāpjoties tikai amerikānim Volteram Tjūksberijam. Savukārt 200 metru barjerskrējienā kvalifikācijas kārtas skrējienā ieguva 4. vietu un finālam nekvalificējās.
Tozēns bija Francijas čempions 400 metros (1896. gadā) un 400 metru barjerskrējienā (no 1896. līdz 1900. gadam). Viņš uzstādīja Francijas rekordus 200 metros (1897. gadā — 24.4 sekundes) un 400 m barjerskrējienā (1896. gadā — 59.0 sekundes un 1900.gadā 58.8 sekundes).
Vārzava (Vēždūkas pieteka)
Vārzava ir Vēždūkas kreisā krasta pieteka Ventspils novadā.
Iztece - Ugāles pagasta dienvidrietumos. Tek ziemeļrietumu virzienā. Ietek Vēždūkā lejpus Krievciema.
Upe regulēta visā tecējumā. To nešķērso valsts autoceļi, kā arī tās krastos neatrodas lielākas apdzīvotās vietas.
Vārzava
Vārzava var būt:
Rečicas rajons
Rečicas rajons ir Baltkrievijas administratīvais rajons Gomeļas apgabala centrālajā daļā. Tas robežojas ar Gomeļas apgabala Žlobinas rajonu ziemeļos, Budas-Kašaļovas rajonu ziemeļaustrumos, Gomeļas rajonu austrumos, Lojevas rajonu dienvidaustrumos, Hojņiku rajonu dienvidrietumos, Kaļinkaviču rajonu rietumos un Svjetlahorskas rajonu ziemeļrietumos.
Rečicā dzimis riteņbraucējs Vasiļs Kirijenka (Васіль Кірыенка, 1981).
Kazan
Kazan var būt:
Yahsat 1B
Yahsat 1B jeb Y1B ir Apvienoto Arābu Emirātu kompānijas Al Yah Satellite Communications Company (Yahsat) sakaru pavadonis, kas ģeostacionārā orbītā palaists 2012. gada aprīlī. Analoģisku pavadoni Yahsat 1A palaida 2012. gada aprīlī. Abu kosmisko aparātu izgatavošanas un palaišana maksāja 1,67 miljardi USD.
Yahsat 1B pavadoņa sistēmas izgatavojusi EADS Astrium uz Eurostar E3000 platformas bāzes. Sakaru aparatūru piegādāja Thales Alenia Space. Atšķirībā no Yahsat 1A, šajā pavadonī uzstādīti tikai Ka joslas raidītāji, kas kalpos gan civilām gan militārām vajadzībām. Tas pārklās Tuvos Austrumus, Afriku un Dienvidrietumu Āziju.
Yahsat 1B sākotnēji bija paredzēts palaist 2011. gada otrajā pusē.
Yahsat 1B tika palaists 22:18:13 UTC ar nesējraķeti Proton-M/Briz-M no Baikonuras kosmodroma. Pēc piecām dzinējbloka Briz-M iedarbināšanām 24. aprīlī 07:30:13 UTC pavadonis tika atdalīts no Briz-M un ievadīts ģeostacionārā pārejas orbītā.
Neon Shark vs Pegasus
Neon Shark vs Pegasus, pazīstams arī kā NEON SHARK vs Pegasus (Deluxe: Presented by Trevis Barker), ir amerikāņu repera un dziedātāja Trippie Redd albums, kas tika veidots sadarbībā ar bundzinieku Trevisu Bārkeru. Tas tika izdots 2021. gada 19. februārī kā Trippie trešā studijas albuma Pegasus Deluxe versija. Albumā ir piedalās arī Machine Gun Kelly, Blackbear, Čino Moreno, Scarlxrd un ZillaKami. Albuma oriģinālā versija (kas ir iekļauta šajā izdevumā) tika izdota 2020. gada 30. oktobrī, un tajā piedalās Myiah Lynnae, Yung LB, PartyNextDoor, Kriss Brauns, Rich The Kid, Young Thug, Future, Lil Mosey, Quavo, Busta Rhymes, Šons Kingstons, Doe Boy, Lil Wayne, HoodyBaby un Swae Lee.
Firma (filma)
"Firma" (en) ir 1993. gada ASV trillera filma, kura režisors ir Sidnijs Polaks. Filmā galvenās lomas atveido Toms Krūzs, Džīna Triplhorna, Džīns Hekmens, Eds Heriss, Hollija Hantere, Hals Holbruks, Deivids Stratērns un Gērijs Bjūsijs. Filma ir balstīta uz Džona Grišama 1991. gada romāna ar tādu pašu nosaukumu.
Jauns jurists pievienojas prestižai advokātu firmai, nenojaušot tās tumšo pusi.
"Firma" pirmizrāde notika. Filma guva ievērojamus finansiālos panākumus, nopelnot 270,2 miljonus ASV dolāru pie 42 miljonu budžeta. "Firma" ir visienesīgākā filma, kas ir adaptēta no kāda Grišama romāna, kā arī piektā ienesīgākā filma 1993. gadā. Filma saņēma pozitīvas kritiķu atsauksmes par aktierspēli, lai gan scenārijs saņēma kritiku. Hollija Hantere tika nominēta Amerikas Kinoakadēmijas balvai kategorijā "Labākā aktrise otrā plāna lomā", savukārt mūzikas autors Deivs Grusins tika nominēts kategorijā "Labākā oriģinālmūzika".
Paltupes meži
Paltupes meži ir 2004. gadā dibināts dabas liegums Jēkabpils novada Elkšņu pagastā.
Aizsargājamā teritorija atrodas Austrumlatvijas zemienes Aknīstes nolaidenumā. Apmēram 35% no lieguma platības aizņem melnalkšņu staignāji. Atrodas arī jaukti platlapju meži, boreālie meži un pārmitri platlapju meži gar Paltupi. Lielas lakšu audzes.
Alvis Dubovs
Alvis Dubovs (dzimis Valmierā) ir bijušais latviešu futbolists, kurš spēlēja Valmiera Glass VIA sastāvā.
Sasniegumi
Alvis Dubovs bija rezultatīvākais 2017. gada Latvijas futbola 1. līgas sezonas spēlētājs, gūstot 27 vārtus 22 spēlēs.
Maldīni
Maldīni var būt:
Līna Čanka
Līna Čanka (1893-1981; pazīstama arī kā Jānis Čanka) bija jaunākā apakšvirsniece 3. Kurzemes latviešu strēlnieku pulkā un pirmā sieviete, kas apbalvota ar Lāčplēša Kara ordeni. Apbalvota arī ar Triju Zvaigžņu ordeni.
Biogrāfija
Līna Čanka dzimusi 1893. gada 5. novembrī Rendas pagasta "Mežzīlēs" zemnieka ģimenē. Sākoties Pirmajam pasaules karam ģimene devās bēgļu gaitās uz Ukrainu, bet Līna palika Rīgā, kur ar sava mirušā brāļa dokumentiem un segvārdu Jānis brīvprātīgi iestājās latviešu strēlnieku vienībās. Ieskaitīta 3. Kurzemes latviešu strēlnieku bataljonā un piedalījusies visās bataljona (vēlāk pulka) kaujās Rīgas frontē. Arī pēc tam, kad atklājās Čankas patiesais dzimums. 1915. gadā pie Pavasaru muižas Slokā viņa tika ievainota, bet palika ierindā un turpināja kauju zem nepārtrauktas ienaidnieka uguns līdz tika ievainota otrreiz. 1916. gada vasarā piedalījās visās Nāves salas aizstāvēšanas kaujās. Ziemassvētku kauju laikā Tīreļpurvā kā vecākā sanitāre pašaizliedzīgi izpildīja savu pienākumu nepārtrauktā ienaidnieka ugunī. Par apbrīnojamo varonību strēlnieku rindās apbalvota ar III un IV šķiras Sv. Jura krustiem un Jura medaļas IV šķiru kā arī paaugstināta kaprāļa dienesta pakāpē.
Pēc latviešu strēlnieku pulku došanās uz Krieviju un frontes sabrukuma palikusi Latvijā. 1919. gada septembrī brīvprātīgi iestājusies Latvijas armijā un dienējusi 5. Cēsu kājnieku pulkā.
Atvaļināta 1920. gada maijā un saņēmusi jaunsaimniecību Lielrendas "Virsaišos" kur saimniekojusi visu Latvijas Republikas laiku. Lāčplēša Kara ordenis piešķirts 1921. gadā. 1927. gadā apbalvota ar IV šķiras Triju Zvaigžņu ordeni. Apprecējusies ar Robertu Freidenfeldu.
Pēc Otrā pasaules kara represēta, zaudējusi savu īpašumu. Mūža nogali pavadījusi Reģu pansionātā Kuldīgas rajonā, kur arī mirusi 1981. gada 9. jūnijā. 1989. gadā pārapbedīta dzimtas kapos Rendas pagastā.
Latvijas basketbola izlase 2011. gada Eiropas čempionātā
Latvijas basketbola izlase 2011. gada Eiropas čempionātā izcīnīja dalītu 22. vietu, finālturnīrā piedzīvojot piecus zaudējumus.
Priekšvēsture
Ainars Bagatskis tika apstiprināts par izlases galveno treneri.
Kvalifikācijas turnīrs
Pirms kvalifikācijas turnīra Latvijas izlase aizvadīja vairākas pārbaudes spēles. Kvalifikācijas turnīrā Latvijas izlase 8 spēlēs izcīnīja 3 uzvaras, A grupā ierindojoties priekšpēdējā vietā, kas negarantēja kvalificēšanos finālturnīram.
2010. gada 5. septembrī FIBA Europe paplašināja finālturnīra dalībnieču skaitu līdz 24 izlasēm, tādējādi tam kvalificējās arī Latvijas izlase.
Eiropas čempionāts
Latvijas izlase gatavošanos Eiropas čempionātam uzsāka 20. jūlijā. Kandidātu sastāvā tika iekļauti 14 spēlētāji, sākotnēji kandidātu sarakstā bija 20 basketbolisti. Pieredzējušākais kandidāts bija Jānis Blūms, kas iepriekš bija startējis 2005., 2007. un 2009. gada finālturnīros. Vairāki izlases kandidāti nevarēja startēt savainojumu dēļ: K. Janičenoks (savainota potīte ), K. Bērziņš (ceļgala operācija ). Tāpat izlasē nespēlē A. Biedriņš. Laika gaitā kandidātu sarakstam pievienojušies Artūrs Bricis, Mareks Mejeris un Mārtiņš Meiers.
Elija Kazans
Elija Kazans (en; dzimis Ilis Kadzandzuglu (el), miris ) bija Turcijā dzimis Kapadokijas grieķu izcelsmes amerikāņu režisors, producents, rakstnieks un aktieris.
Latvijas basketbola izlase 2011. gada Eiropas čempionātā
Eiropas čempionāts
24. augustā valstsvienības galvenais treneris nosauca izlases sastāvu startam Eiropas čempionātā — tajā izlase startēs bez A. Vairoga un L. Blau.
Eiropas čempionātā Latvijas izlase neguva nevienu uzvaru, zaudējot visās piecās spēlēs. Čempionāts tika uzsākts ar zaudējumu nākamajiem turnīra finālistiem Francijas izlasei (78–89). Nākamajā dienā tika zaudēts arī Serbijas izlasei (77–92) un dienu vēlāk Itālijai (62–71). Grupu turnīra pēdējās divās spēlēs tika piedzīvoti zaudējumi pret Izraēlu (88—91) un Vāciju (80–81). Latvijas izlase čempionāta kopvērtējumā ierindojās dalītā 22. vietā.
Elija Kazans
No 1932. līdz 1941. gadam bijis aktieris un režisors The Group Theatre. 1947. gadā kopā ar Lī Strasbergu, Šerilu Krofordu, Robertu Lūisu izveidojis aktieru studiju.
Kinorežisora karjeru sācis 20. gadsimta 40. gadu vidū. Ir režisējis tādas ievērojamas filmas kā "Ilgu tramvajs" (1951), "Ostā" (1954), "Austrumos no paradīzes" (East of Eden, 1955), Baby Doll (1956), America America (1963). Divas reizes ieguvis Amerikas Kinoakadēmijas balvu kā labākais režisors par filmām "Džentlmeņu vienošanās" (Gentleman's Agreement, 1947) un "Ostā". Vēl trīs reizes ieguvis Tony balvu, četras reizes — Zelta globusa balvu. Aktieri par lomām Kazana režisētajās filmās 21 reizi nominēti Amerikas Kinoakadēmijas balvai, deviņas reizes balva arī ir iegūta.
Dinamo stadions (Minska)
Dinamo stadions (be) ir futbola stadions Minskā, Baltkrievijā. Te savas mājas spēles aizvada Baltkrievijas futbola izlase un FC Minsk.
Stadionā oficiāli ir 40 tūkstoši sēdvietu, tomēr augšējā daļa drošības iemeslu dēļ netiek izmantota, tāpēc stadionā reāli ir vietas 34 tūkstošiem skatītāju.
Atvērts 1934. gadā, pēc pieciem gadiem tika veikta stadiona paplašināšana. Otrā pasaules kara laikā tika sagrauts, no 1947. līdz 1954. gadam tika uzcelts no jauna. Lielāko rekonstrukciju piedzīvojis 20. gadsimta 70. gadu beigās pirms, kad šis bija viens no stadioniem, kur notika futbola turnīrs (tika aizvadīta arī viena ceturtdaļfināla spēle). 2012. gada oktobrī stadions tika slēgts rekonstrukcijai, 2014. gadā tika atvērts.
No 1934. līdz 2008. gadam te savas mājas spēles aizvadīja Minskas "Dinamo" futbola klubs. Stadionā Eiropas kausu spēles aizvada tie Baltkrievijas klubi, kuru stadioni neatbilst UEFA prasībām.
Petuški
Petuški ir ciems Čornajas pagastā, Rēzeknes novadā. Atrodas 265 km attālumā no Rīgas.
Apdzīvotā vieta atrodas pie autoceļa V578.
Alapina variants
Alapina variants ir šaha atklātne, kas sākas ar gājieniem: '''1. e2-e4 c7-c5 2. c2-c3 '''.
Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodu B33.
Ramons Cenheizerns
Pasaules kausa sacensībās debitēja 2012. gada novembrī. Stokholmā paralēlajā slalomā izcīnīja savu pirmo uzvaru PK posmos. Piedalījies divās ziemas olimpiskajās spēlēs. 2014. gadā Sočos ieguva 19. vietu slalomā. 2018. gadā Phjončhanā izcīnīja sudraba medaļu slalomā, bet komandu sacensībās kļuva par olimpisko čempionu. Pasaules čempionātā pirmo reizi piedalījās 2013. gadā. 2019. gada Pasaules čempionātā Orē ieguva zelta medaļu komadu sacensībās. 2020.—2021. gada sezonā izcīnīja 3. vietu PK slaloma disciplīnas kopvērtējumā.
2019. gada pasaules čempionāts cīņas sportā
2019. gada Pasaules čempionāts cīņas sportā notika  no 14. līdz 22. septembrim Nursultanā (Kazahstānā).
Latvijas cīkstoņi
Čempionātā piedalījās divi Latvijas cīkstoņi: vīriešiem grieķu-romiešu cīņā (līdz 67 kg) Aleksandrs Jurkjans — 37. vieta un sievietēm brīvajā cīņā (līdz 68 kg) Anastasija Grigorjeva — 13. vieta.
Still Breathing
Still Breathing ir latviešu dziedātājas Samantas Tīnas izpildītā dziesma, kas uzvarēja Latvijas nacionālajā atlasē 2020. gada Eirovīzijas dziesmu konkursam Supernova 2020. Dziesmas mūzikas autore ir Samanta Tīna, bet vārdu autore ir Aminata Savadogo.
Dziedātāja Samanta Tīna ar šo dziesmu būtu pārstāvējusi Latviju 2020. gada Eirovīzijas dziesmu konkursā Roterdamā, Nīderlandē, taču konkurss tika atcelts sakarā ar Covid-19 pandēmiju, un noteikumi prasa 2021. gada konkursā piedalīties ar citu dziesmu.
Hermanis Veingertners
Hermanis Veingertners (de; dzimis, miris ) bija vācu sporta vingrotājs, 1896. gada vasaras olimpisko spēļu veiksmīgākais sportists, tajās iegūstot sešas olimpiskās medaļas, no tām trīs zelta medaļas.
Veingertners savu sportista karjeru uzsāka savā dzimtajā pilsētā Frankfurtē, kur bija sporta kluba Frankfurter Turnverein 1860 loceklis. Vēlāk, pārvācoties uz Berlīni, viņš kļuva par sporta kluba Deutsche Turnerschaft biedru.
1896. gada vasaras olimpiskās spēles
Veingertners 1896. gada vasaras olimpiskajās spēlēs Atēnās startēja 7 sporta vingrošanas disciplīnās. No tām viņš sešās ieguva olimpiskās medaļas. Zelta medaļas viņš izcīnīja trijās disciplīnās — individuālajā vingrošanā uz stieņa, komandu vingrošanā uz līdztekām un komandu vingrošanā uz stieņa. Sudraba medaļas viņš ieguva vingrošanā uz zirga un vingrošanas riņķos. Vingrošanā uz zirga viņš piekāpās šveiciešu sportistam Luijam Cuteram, bet vingrošanas riņķos grieķim Joannim Mitropulam. Atbalsta lēcienā viņš ieguva trešo vietu, bronzas medaļu, piekāpjoties savam tautietim Kārlim Šūmanim un šveicietim Luijam Cuteram. Vienīgā disciplīna, kurā viņš neieguva godalgoto vietu, bija vingrošanā uz līdztekām.
Pēc olimpiskajām spēlēm
Pēc atgriešanās no olimpiskajām spēlēm vairums vācu vingrotāju tika atstādināti no komandas, jo Deutsche Turnerschaft (šajā laikā vāciešu vingrošanas vadības institūcija) boikotēja olimpiskās spēles ar iemeslu, ka konkurēt var tikai "vācietis". Tāpēc viņš pārcēlās atpakaļ uz Frankfurti, lai pārvaldītu tēva izveidotu biznesu ar peldbaseiniem.
1996. gadā galvenais gājēju ceļš Ziegenwerder salā tika pārsaukts viņam par godu — Hermann-Weingärtner-Weg.
Ilona Leimane
Ilona Leimane (dzimusi Rīgā, mirusi  Parīzē, Francijā) bija latviešu dzejniece. Rakstniece rakstīja īpatnējā, poētiskā un smalkā valodā, ar daudziem apvidvārdiem.
Dzīvesgājums
Dzimusi 1905. gadā Rīgā. Mācījās Rīgas 3. vidusskolā. No 1928. gada studēja Latvijas Universitātes Tautsaimniecības un tiesību zinātņu  fakultātē. Strādāja laikraksta „Latvis” redakcijā. Pirmo dzejoli publicēja žurnālā „Piesaule”, viņas pirmais dzejoļu krājums „Sirds” iznāca 1934. gadā.
Otrā pasaules kara laikā 1942. gadā iznāca lirikas grāmata „Divas gaismas” un 1944. gadā dzejoļu izlase „Saule un Tu”. 1942. gadā Kārļa Skalbes vadītais žurnāls „Latvijas Mēnešraksts” publicēja Ilonas Leimanes romānu "Vilkaču mantiniece". Šī grāmata ir vairākas reizes izdota atkārtoti, Bruno Skulte tai sacerēja operas mūziku.
Kara beigās 1944. gadā viņa devās bēgļu gaitās uz Vāciju un vēlāk uz Franciju. Dzīves pēdējos gadus pavadīja psihiatriskajā slimnīcā Francijā. Mirusi 1989. gada 21. decembrī, apglabāta netālu no Parīzes.
Aristokaķi
Aristokaķi (en) ir 1970. gada ASV muzikāla animācijas piedzīvojumu filma, kas balstīta uz Toma Makgovana un Toma Rova tāda paša nosaukuma stāstu. Filmas režisors un viens no producentiem ir Volfgangs Rītermans. Galvenos tēlus angļu valodā ierunājuši Fils Heriss, Eva Gabora, Hermione Badelija, Gerijs Dabins, Dīns Klārks, Stērlings Holovejs, Rodijs Mods-Roksbijs un Liza Ingliša.
Sižets
Kaķene Dačesa un viņas kaķēni Berliozs, Mērija un Tulūss dzīvo kopā ar izbijušu operas dīvu Madāmu Adelaidi un viņas sulaini Edgaru. Adelaide paziņo, ka viss viņas īpašums nonāks pie viņas kaķiem līdz pat viņu nāvei, bet vēlāk nonāks Edgara rokās. Kad Edgars to izdzird, viņš sāk plānot, kā tikt no kaķiem vaļā, tomēr Tomass O'Mallijs, kaķis, kurš dzīvo savvaļā, palīdz Dačesai un viņas bērniem tikt ar Edgaru galā.
Tims Steipltons
Tims Steipltons (dzimis 1982. gada 19. jūlijā) ir bijušais amerikāņu hokejists, centra uzbrucējs. Karjeras laikā aizvadījis 118 spēles Nacionālajā hokeja līgā. Karjeras otrajā pusē spēlēja dažādās Eiropas vadošajās līgās. ASV hokeja izlases sastāvā spēlējis trīs pasaules čempionātos, 2013. gadā izcīnot bronzas medaļas.
Spēlētāja karjera
No 2002. līdz pat 2006. gadam Steipltons spēlēja NCAA čempionātā, taču tad uzsāka savu profesionāļa karjeru, pievienojoties SM līgas klubam Helsinku "Jokerit", tā rindās aizvadot nākamās divas sezonas.
2008. gada vasarā uzbrucējs pievienojās Toronto "Maple Leafs" rindām, nākamajā sezonā NHL aizvadot četras spēles, taču pārējo sezonu spēlējot AHL vienībā Toronto "Marlies". Nākamajā rudenī Steipltons noslēdza divu gadu līgumu ar Atlantas "Thrashers", 2009.—10. gada sezonā tajā aizvadot sešas, bet 2010.—11. gada sezonā — jau 45 spēles.
2011.—12. gada NHL sezonu hokejists aizvadīja Vinipegas "Jets" rindās, taču tad atgriezās Eiropā, nākamo sezonu aizvadot KHL klubā Minskas "Dinamo". 2013. gada jūnijā Steipltons pievienojās citam līgas klubam Kazaņas "Ak Bars", taču jau gadu vēlāk noslēdza līgumu ar Ņižņekamskas "Neftekhimik". Vairākas turpmākās sezonas aizvadīja Šveices, Zviedrijas un Vācijas klubos, līdz 2018. gadā noslēdza spēlētāja karjeru.
ASV hokeja izlases sastāvā spēlējis 2011., 2013. un 2014. gada Pasaules čempionātos, 2013. gadā kopā ar izlasi izcīnot bronzas medaļas.
Portugāles prezidentu uzskaitījums
Šajā uzskaitījumā apkopoti Portugāles prezidenti, kopš 1910. gada, kad notika 1910. gada 5. oktobra revolūcija un izveidota republika. Prezidents ir Portugāles valsts vadītājs.
Flag of Portugal.svg Portugāles Pirmā Republika (1910 — 1926) Coat of arms of Portugal.svg
{{legend| #0BDA51 | Portugāles Republikāņu partija |border=1px solid #AAAAAA}} {{legend| pink | Demokrātu partija |border=1px solid #AAAAAA}} {{legend| #4A452A | Nacionālrepublikāņu partija/Sidonisti |border=1px solid #AAAAAA}} {{legend| darkblue | Evolucionistu partija/Liberālrepublikāņu partija |border=1px solid #AAAAAA}}
Portugāles Otrā Republika (1926 — 1974)
{{legend| #DDDDDD | Bez partijas / Neatkarīgais |border=1px solid #AAAAAA}} {{legend| #0047AB |Nacionālā Savienība/Tautas nacionālā darbība|border=1px solid #AAAAAA}}
Flag of Portugal.svg Portugāles Trešā Republika (1974 — mūsdienas) Coat of arms of Portugal.svg
{{legend| #008000 |Demokrātiskā atjaunošanas partija|border=1px solid #AAAAAA}} {{legend| #FF66FF |Sociālistu partija|border=1px solid #AAAAAA}} {{legend| #FF9900 |Sociāldemokrātiskā partija|border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Ameļciems
Apdzīvotā vieta atrodas pie autoceļa V1326 (Ugāle–Cirkale–Zlēkas). Ameļciems nav iekļauts valsts adresu reģistra datubāzē.
Nifedipīns
Nifedipīns (zināms kā Adalats®, Korinfars®, Fenigidīns®) ir I. paaudzes dihidropiridīnu kalcija kanālu blokators. Lieto dažādu arteriālās hipertensijas (paaugstināts asinsspiediens) formu ārstēšanā, hipertensijas krīžu kupēšanā, pie smadzeņu asinsrites traucējumiem. Nedrīkst lietot cilvēki ar sirds mazspējas smagām formām, hipotensiju (pazeminātu asinsspiedienu), sievietes stāvoklī.
Pēteri (Aizkalnes pagasts)
Pēteri ir ciems Aizkalnes pagastā, Preiļu novadā. Atrodas 215 km attālumā no Rīgas.
Antidepresanti
Antidepresanti ir psihiatriskie medikamenti, kas tiek izmantoti, lai ārstētu garastāvokļa traucējumus (piemēram, depresiju) un trauksmi (piemēram, sociālo fobiju). Mūsdienu psihiatrijā tiek lietoti antidepresanti, kas palīdz stabilizēt labsajūtu garīgi neveseliem cilvēkiem, bet tie neuzlabo labsajūtu cilvēkiem, kas jau ir veseli. Izplatītākie antidepresantu veidi ir monoamīnoksidāzes inhibitori (MAOI), tricikliskie antidepresanti (TCA), tetracikliskie antidepresanti (TeCA), selektīvie serotonīna atpakaļsaistīšanās inhibitori (SSAI) un serotonīna-noradrenalīna atpakaļsaistīšanās inhibitori (SNAI).
Virtuālā maršrutēšana un pārsūtīšana
IP balstītos datortīklos, virtuālā maršrutēšana un pārsūtīšana, (VRF) ir tehnoloģija, kas ļauj vairākām maršrutēšanas tabulas instancēm, vienā maršrutētājā pastāvēt vienlaicīgi. Vienai vai vairākām loģiskām vai fiziskām saskarnēm var būt VRF, kas neizmanto kopīgus maršrutus, tā vietā, datu paketes tiek pārsūtītas tikai starp saskarnēm tajā pašā VRF. VRF atrodas TCP/IP tīkla slānī, kas ir vienāda ar virtuālajā lokālā tīkla (VLAN) atrašanās vietu. Tā kā maršrutēšanas instances ir neatkarīgas, tās pašas vai dublējošās IP adreses var tikt izmantotas, neradot savstarpēju konfliktu. Tīkla funkcionalitāte tiek uzlabota, jo tīkla maršrutus var segmentēt, neiesaistot vairākus maršrutētājus.
Vienkārša realizācija
Vienkāršākā VRF realizācija ir VRF-Lite. Šajā realizācijā, katrs maršrutētājs, kas atrodas tīklā, darbojas virtuālā maršrutēšanas vidē vienranga režīmā. Lai gan VRF Lite ir vienkārši ieviešams un piemērots maziem līdz vidējiem uzņēmumiem un koplietojamiem datu centriem, VRF Lite nespēj īstenot globālu uzņēmumu prasības, jo katrā maršrutētājā un starpsavienojumu maršrutētājā ir jāievieš VRF instance. Sākotnēji VRF tika ieviesta kombinācijā ar MPLS (Multiprotocol Label Switching] tīkla tehnoloģiju, bet attīstības rezultātā, VRF kļuva par pašpietiekamu tehnoloģiju. Šāds ir vēsturiskais skaidrojums VRF Lite terminam: VRF tehnoloģijas izmantošana bez MPLS.
Pilna realizācija
VRF Lite mērogošanas ierobežojumi tiek atrisināti, ieviešot IP VPN. Šajā realizācijā, pamattīkls ir atbildīgs par datu pārraidi pār plašu apgabalu starp VRF instancēm katrā atrašanās vietas pusē. IP VPN parasti ievieš interneta pakalpojumu sniedzēju uzņēmumi, lai nodrošinātu koplietojamu, plaša apgabala pamattīklu vairākiem klientiem. Šī tehnoloģijas realizācija ir piemērota lieliem uzņēmumiem, nomniekiem ar vairākiem ģeogrāfiskiem apgabaliem un koplietojamiem datu centriem.
Tipiskā tehnoloģijas realizācijā klienta pusē, maršrutētāji veic lokālo maršrutēšanu tradicionālajā veidā un izplata maršrutēšanas informāciju pakalpojuma sniedzēja pusē, kur maršrutēšanas tabulas ir virtualizētas. Pakalpojuma sniedzēja maršrutētājs iekapsulē datplūsmu, marķē to, lai identificētu VRF instanci un pārraida to caur pakalpojuma sniedzēja pamattīklu uz pakalpojuma sniedzēja galamērķa maršrutētāju. Pakalpojuma sniedzēja maršrutētājs atkapsulē datplūsmu un pārsūta to uz klienta galamērķa maršrutētāju. Pamattīkls ir pilnībā caurspīdīgs klienta aprīkojumā, ļaujot vairākiem klientiem vai lietotāju grupām lietot kopējo pamattīklu, vienlaikus saglabājot pilnīgu datplūsmas nodalīšanu.
Maršruti starp pakalpojuma sniedzēja pamattīklu tiek uzturēti, izmantojot iekšējās vārtejas protokolu – parasti IBGP. IBGP izmanto paplašinātās kopienas rekvizītus kopējā maršrutēšanas tabulā, lai atšķirtu klientu maršrutus ar IP adresēm, kas dublējās.
IP VPN visbiežāk tiek realizēts MPLS pamattīklā, jo MPLS pakešu raksturīgais marķējums ļauj identificēt klientu VRF. Dažās IP VPN realizācijās (sevišķi Nortel's IP-VPN Lite) izmanto vienkāršāku IP-iekš-IP iekapsulēšanu uz tīra IP pamattīkla, izslēdzot nepieciešamību pēc MPLS vides uzturēšanas un atbalsta.
Īzaks Vestergrēns
Johans Īzaks Vestergrēns (sv; dzimis, miris , bija zviedru vieglatlēts, 1900. gada vasaras olimpisko spēļu dalībnieks.
1900. gada vasaras olimpiskajās spēlēs Parīzē viņš startēja divās vieglatlētikas sprinta disciplīnās — 60 metros un 100 metros. Abās šajās disciplīnās viņš startēja tikai kvalifikācijas kārtas skrējienos, fināla kārtām nekvalificējoties.
1899. gadā viņš bija Zviedrijas čempions 100 metru skriešanā un 1902. gadā Zviedrijas vieglatlētikas čempionātā ieguva bronzas medaļu 4x100 metru stafetes skrējienā.
No 1922. līdz 1924. gadam viņš bija Zviedrijas hokeja asociācijas priekšsēdētājs.
I Padomju Latvijas Skolu jaunatnes dziesmu un deju svētki
I Padomju Latvijas Skolu jaunatnes dziesmu un deju svētki bija Latvijas Skolu jaunatnes dziesmu un deju svētki, kas norisinājās Rīgā, 1960. Svētkos piedalījās 9739 dalībnieki — 8539 dziedātāji no 178 skolām un 1200 dejotāji.
Amulets (seriāls)
"Amulets" (en) ir ASV televīzijas seriāls, kas iznāca laikā no līdz. Seriālu 1998. gadā izveidoja Konstance M. Burža, tā producents ir Ārons Spellings un viņa uzņēmums Spelling Television. Seriāls ir par četrām Halivelu māsām — Prū, Paiperi, Fēbi un vēlāk arī Peidžu. Pirmajās trīs sezonās seriāla darbojas Prū, Paipere, Fēbe, savukārt pārējās piecās sezonās Prū aizvietota ar Peidžu. Viņas ir visu laiku spēcīgākās labās raganas. Galvenās lomas seriālā atveidoja Šenona Dohertija, Hollija Marija Kombsa, Alisa Milāno un Rouza Makgauana. Kopumā seriālam iznāca 178 sērijas astoņās sezonās.
Pūķa variants
Pūķa variants ir šaha atklātne, kas sākas ar gājieniem: '''1. e2-e4 c7-c5 2. Zg1-f3 d7-d6 3. d2-d4 c5xd4 4. Zf3xd4 Zg8-f6 5. Zb1-c3 g7-g6'''.
Tas pieder pie sicīliešu aizsardzības un to klasificē pie pusatklātām atklātnēm ar Šaha atklātņu enciklopēdijas kodiem B70 līdz B79.